CELEX: 32015R1820
Language: hu
Date: 2015-10-09 00:00:00
Title: A Bizottság (EU) 2015/1820 végrehajtási rendelete (2015. október 9.) a 37/2010/EU rendeletnek a dietilén-glikol-monoetil-éter anyag tekintetében történő módosításáról (EGT-vonatkozású szöveg)

10.10.2015   
            
            
               HU
            
            
               Az Európai Unió Hivatalos Lapja
            
            
               L 265/1
            
         A BIZOTTSÁG (EU) 2015/1820 VÉGREHAJTÁSI RENDELETE
   (2015. október 9.)
   a 37/2010/EU rendeletnek a dietilén-glikol-monoetil-éter anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 17. cikkével összefüggésben értelmezett 14. cikkére,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:
   
               (1)
            
            
               A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő uniós felhasználásra szánt farmakológiai hatóanyagok maradékanyag-határértékét (a továbbiakban: MRL) rendelet útján kell megállapítani.
            
         
               (2)
            
            
               A 37/2010/EU bizottsági rendelet (2) mellékletében foglalt 1. táblázat tartalmazza a farmakológiai hatóanyagokat és az állati eredetű élelmiszerekben előforduló MRL-ek szerinti osztályozásukat.
            
         
               (3)
            
            
               A dietilén-glikol-monoetil-éter valamennyi kérődzőnél és sertésfajnál engedélyezett anyagént szerepel jelenleg a fent említett táblázatban. A dietilén-glikol-monoetil-éterre vonatkozó jelenlegi bejegyzés szerint ezen állatfajok esetében nincs szükség MRL megállapítására.
            
         
               (4)
            
            
               Az Európai Gyógyszerügynökséghez (a továbbiakban: EMA) kérelem érkezett a dietilén-glikol-monoetil-éterre vonatkozó jelenlegi bejegyzés baromfira történő kiterjesztése iránt.
            
         
               (5)
            
            
               Az EMA az állatgyógyászati készítmények bizottságának véleménye alapján a dietilén-glikol-monoetil-éterre vonatkozó jelenlegi bejegyzés baromfira történő kiterjesztését javasolta.
            
         
               (6)
            
            
               A 470/2009/EK rendelet 5. cikke szerint az EMA-nak meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, illetve hogy az egy vagy több fajban előforduló farmakológiai hatóanyagra megállapított MRL-ek alkalmazhatók-e más fajok tekintetében.
            
         
               (7)
            
            
               Az EMA a dietilén-glikol-monoetil-éterre vonatkozó jelenlegi bejegyzés valamennyi élelmiszer-előállítás céljából tartott fajra történő extrapolációját helyénvalónak minősítette.
            
         
               (8)
            
            
               A 37/2010/EU rendeletet ezért ennek megfelelően módosítani kell.
            
         
               (9)
            
            
               Az érdekelt felek számára helyénvaló ésszerű időkeretet biztosítani az új MRL-nek való megfeleléshez szükséges intézkedések meghozatalára.
            
         
               (10)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. december 9-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 152., 2009.6.16., 11. o.
   
   
      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).
   
      MELLÉKLET
      A 37/2010/EU rendelet mellékletének 1. táblázatában a dietilén-glikol-monoetil-éter anyagra vonatkozó bejegyzés helyébe a következő szöveg lép:
      
         
                     Farmakológiai hatóanyag
                  
                  
                     Jelző maradékanyag
                  
                  
                     Állatfajok
                  
                  
                     MRL-ek
                  
                  
                     Célszövetek
                  
                  
                     Egyéb rendelkezések (a 470/2009/EK rendelet 14. cikke (7) bekezdésének megfelelően)
                  
                  
                     Terápiás osztályozás
                  
               
                     „Dietilén-glikol-monoetil-éter
                  
                  
                     NEM ALKALMAZHATÓ
                  
                  
                     Élelmiszer-előállítás céljából tartott valamennyi faj
                  
                  
                     Nincs szükség maximális maradékanyag-határértékre
                  
                  
                     NEM ALKALMAZHATÓ
                  
                  
                     NINCS ADAT
                  
                  
                     NINCS ADAT”